**Tiszavasvári Város Önkormányzata**

**KÉPVISELŐ-TESTÜLETÉNEK**

**37/2017(XII.22.) önkormányzati rendelete**

**A köztisztviselők javadalmazásáról**

Tiszavasvári Város Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 234. § (3)- (4) bekezdésében valamint Magyarország 2017. évi központi költségvetéséről szóló 2016. évi XC. törvény 59. § (6) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva - a Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 4. melléklet 1.22 és az 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

**1.§**

A Képviselő-testület a köztisztviselőnek illetménykiegészítést állapít meg. Az illetménykiegészítés mértéke:

a) felsőfokú iskolai végzettségű köztisztviselő esetén az alapilletménye 10%-a,

b) középfokú iskolai végzettségű köztisztviselő esetén az alapilletménye 10 %-a.

**2. §**

Ez a rendelet 2018. január 1. napján lép hatályba.

Tiszavasvári, 2017. december 21.

**Dr. Fülöp Erik Badics Ildikó**

**polgármester jegyző**

**A rendelet kihirdetve: 2017. december 22.**

**Badics Ildikó**

**jegyző**

**A köztisztviselők javadalmazási helyzetéről önkormányzati rendelet indokolása**

**1. Általános indokolás**

A közszolgálati tisztviselőkről szóló 2011. évi CXCIX. törvény 234. §-a 2018. január 01. hatályba lépéssel lehetőséget biztosít arra, hogy *a helyi önkormányzat rendeletben egységesen, valamennyi felsőfokú-, és középiskolai végzettségű köztisztviselőnek a tárgyévre illetménykiegészítést állapíthat meg*, melyet a helyi önkormányzati képviselő-testület 10-10%-ban határoz meg a törvény által biztosított 30% és 20% illetménykiegészítéshez képest.

**2. Részletes indokolás**

**1-2.§ -hoz**

Felsőfokú-, és középiskolai végzettségű köztisztviselőnek a tárgyévre illetménykiegészítést állapít meg, továbbá a szabályozás hatályba lépését tartalmazza.